Document ID: 32005R1497

KOMISSION ASETUS (EY) N:o 1497/2005,
annettu 15 päivänä syyskuuta 2005,
Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen lisäpöytäkirjan tekemisestä tehdyn neuvoston ja komission päätöksen 2005/430/EY, Euratom oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen lisäpöytäkirjan tekemisestä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi 18 päivänä huhtikuuta 2005 tehdyn neuvoston ja komission päätöksen 2005/430/EY, Euratom (1) ja erityisesti sen 3 artiklan 1 kohdan,
sekä katsoo seuraavaa:
(1)
Päätöksen 2005/430/EY, Euratom liitteessä vahvistetaan Euroopan unionin tariffikiintiöiden järjestysnumerot Bulgariasta peräisin oleville tuotteille.
(2)
Koska liitteessä ilmoitetaan CN-koodeihin 1701 ja 1702 kuuluville tuotteille virheellisesti järjestysnumero, joka on pienempi kuin 09.5100, komissio ei voi hallinnoida niihin liittyvää tariffikiintiötä tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä jäsenvaltiossa 2 päivänä heinäkuuta 1993 annetun komission asetuksen (ETY) N:o 2454/93 (2) 308 a, 308 b ja 308 c artiklan mukaisesti.
(3)
Sen vuoksi päätös 2005/430/EY, Euratom olisi oikaistava.
(4)
Koska myönnytysten vuosittaiset soveltamisjaksot alkavat 1 päivänä heinäkuuta, olisi säädettävä, että tätä asetusta sovelletaan 1 päivästä heinäkuuta 2005.
(5)
Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan päätöksen 2005/430/EY, Euratom liitteessä oleva järjestysnumeroa 09.4785 koskeva rivi seuraavasti:
”Järjestysnumero
CN-koodi
Tavaran kuvaus
09.5902
1701
Sokeri
1702
Muut sokerit”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä heinäkuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä syyskuuta 2005.

Labels: 17
5
3
18
15